Akanya ka sekai seno: Baitseanape bangwe ba re mekgwa mengwe e e jaaka go galefa, e ka tswa e bakwa ke dilo dingwe tsa tlholego. Le fa gone Baebele e sa tlhalose gore go galefa go amana le dilo tsa tlholego, e tlhalosa gore go na le batho ba ba “tlwaetseng go nna bogale” le ba ba “sekametseng mo tšararegong.” (Diane 22:24; 29:22) Gape Baebele ya re: “Tlogela bogale mme o lese tšararego.”—Pesalema 37:8; Baefeso 4:31. Rangwane o ne a ntlhalosetsa jaana: “Ka jalo, Modimo o na le leina. Leina leo ke Jehofa.” Go tswa foo, o ne a mpontsha leina la Modimo mo Baebeleng. Ke ne ke batla go ithuta mo go oketsegileng. Mme ke ne ke sa itse go bala sentle, tota le ka puo ya gaetsho ya Se-Tamil, mme Baebele le dikgatiso tsa Baebele tsa ga rangwane e ne e le tsa Seesemane, se ke neng ke sa se itse sentle. Le fa ke ne ke sa fetsa sekolo, ke ne ka simolola go tlhaloganya dithuto tsa Baebele ka iketlo. (Mathaio 11:25, 26) Ke ne ka simolola go lemoga gore dithuto di le dintsi tse ke neng ke di rutilwe di ne di sa thewa mo Baebeleng. Kgabagare ke ne ka re: “Rangwane, seno ke boammaaruri!”